cyanic-selkie/wikianc huggingface dataset:
Στην Καρδιά του Χειμώνα
Αποδοχή
Η ταινία έλαβε άμεση θετική υποδοχή. Η ιστοσελίδα των κριτικών Rotten Tomatoes της δίνει βαθμολογία 94% και χαρακτήρισε την ταινία ως την καλύτερη της Ντέμπρα Γκράνικ και επαίνεσε την ερμηνεία της Τζένιφερ Λόρενς. Ο Ρόμπερτ Έμπερτ έδωσε στην ταινία 4 στα 4 αστέρια δηλώνοντας ότι η ερμηνεία της Λόρενς χαρακτηρίζεται από ελπίδα και κουράγιο κι ότι η σκηνοθεσία της Γκράνικ αποφεύγει την ηθική κριτική των χαρακτήρων της και δεν καταφεύγει στην παρουσίαση στερεοτύπων. Ο Πίτερ Τράβερς του περιοδικού Rolling Stone χαρακτήρισε την ταινία ως αξέχαστη, συμπληρώνοντας ότι η Ντέμπρα Γκράνικ παρουσιάζει αυτήν την τρομακτική υπόθεση με ατάραχη σφοδρότητα και συναίσθημα. Τόνισε επίσης ότι στο πρόσωπο της Λόρενς η σκηνοθέτιδα βρήκε την κατάλληλη ηθοποιό για να ενσαρκώσει τη Ρι, της οποίας η ερμηνεία δεν περιορίζεται απλά στην τέχνη της υποκριτικής, αλλά είναι μια θύελλα που σαρώνει τα πάντα στο πέρασμά της. Ο Τζέιμς Μπεραρντινέλι έγραψε ότι η ταινία αποτελεί ευχάριστη υπενθύμιση ότι ένα θρίλερ δε χρειάζεται να είναι θορυβώδες και δυνατό για να κρατάει ζωντανό το ενδιαφέρον του θεατή. Ο κριτικός της εφημερίδας New Yorker Ντέιβιντ Ντένμπι, αποκάλεσε την ταινία μια από τις καλύτερες στιγμές φεμινισμού στην ιστορία του κινηματογράφου.
Βραβεία
Η ταινία προβλήθηκε στο Φεστιβάλ του Sundance κι έλαβε το Μεγάλο Βραβείο της επιτροπής, ενώ αργότερα έλαβε ευρύτερη διανομή και έλαβε θετικές κριτικές και τέσσερις υποψηφιότητες για βραβείο όσκαρ μεταξύ των οποίων και για Όσκαρ Καλύτερης Ταινίας καθώς και για Όσκαρ Α' Γυναικείου και Β' Ανδρικού Ρόλου. Παρά το γεγονός ότι η ταινία είχε κέρδος λόγω του χαμηλού της προϋπολογισμού, σε σύγκριση με τις υπόλοιπες υποψήφιες για Όσκαρ Καλύτερης Ταινίας είναι εκείνη που είχε τα χαμηλότερα έσοδα από το 1983, όταν κάτι ανάλογο συνέβη και με την ταινία του Πίτερ Γέιτς Ο Αμπιγιέρ (The Dresser).
Βραβεία Ακαδημίας Κινηματογράφου (Όσκαρ)
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2010 Κατηγορία:Αμερικανικές δραματικές ταινίες Κατηγορία:Ταινίες σχετικά με δυσλειτουργικές οικογένειες Κατηγορία:Αγγλόφωνες ταινίες Κατηγορία:Αμερικανικές αστυνομικές δραματικές ταινίες Κατηγορία:Νεο-νουάρ ταινίες Κατηγορία:Ταινίες συσχετιζόμενες με ναρκωτικά Κατηγορία:Ταινίες γυρισμένες στο Μιζούρι Κατηγορία:Ταινίες παραγωγής Roadside Attractions
Στυλιανός Μανταφούνης
Ο '''Στυλιανός Σ. Μανταφούνης''' (1889 - 1962) ήταν Έλληνας βιομήχανος και τραπεζίτης, ο οποίος υπηρέτησε και ως βουλευτής.
Βιογραφικά στοιχεία
Εξελέγη βουλευτής Σάμου στις εκλογές του 1926 με το Φιλελεύθερο Προσφυγικό Κόμμα. Στις εκλογές εκείνες συγκέντρωσε 1.633 ψήφους και κέρδισε την έδρα.
Πέθανε στην Αθήνα στις 10 Απριλίου 1962 και κηδεύτηκε την επομένη στο Τρίτο Νεκροταφείο. Ήταν παντρεμένος με την Πόπη Μανταφούνη και είχαν παιδιά.
AEL FC Arena
εναλλ.=|μικρογραφία|Το γήπεδο με καπνογόνα Το AEL FC Arena είναι το γήπεδο ποδοσφαίρου που αγωνίζεται η Α.Ε. Λάρισα που βρίσκεται στην περιοχή Νεάπολη της Λάρισας.
Το νέο αυτό σύγχρονο αθλητικό κέντρο της Θεσσαλίας αναπτύχθηκε σε ένα σύνολο 144.000 τετραγωνικών μέτρων και έχει κατασκευαστεί εντός των διεθνών προδιαγραφών της ΟΥΕΦΑ, κατηγορίας τριών αστέρων. Η κατασκευή του γηπέδου διήρκεσε περίπου δεκατέσσερις μήνες, ξεκίνησε τον Σεπτέμβριο του 2009 και ολοκληρώθηκε τον Νοέμβριο του 2010.
Το γήπεδο περιλαμβάνει 38 σουίτες (με χώρο για 12 άτομα στο κάθε ένα), χώρο στάθμευσης (πάρκινγκ) για 1.104 οχήματα, και υπάρχει προοπτική για δημιουργία επαγγελματικών χώρων όπως σινεμά, ανοιχτό θέατρο χωρητικότητας 1.500 καθισμάτων, ξενοδοχείο και ξενώνας χωρητικότητας 100 κλινών, πλατεία για τη διοργάνωση εκδηλώσεων και 12 γήπεδα τένις.
Η χωρητικότητα του γηπέδου ανέρχεται σε 17.118 θέσεις. Το AEL FC Arena έχει όμως δυνατότητα άμεσης επέκτασης χωρητικότητας σε 22.500 θέσεις και αν χρειαστεί έχει δυνατότητα επέκτασης ακόμα και στις 33.000 θέσεις.
Ιστορία
Ο πρώτος ποδοσφαιρικός αγώνας στο AEL FC Arena πραγματοποιήθηκε στις 5 Δεκεμβρίου του 2010 στα πλαίσια της 13ης αγωνιστικής της Super League 2010–11, στον αγώνα ανάμεσα στην Λάρισα και τον ΠΑΟΚ που έληξε με σκορ 1–2. Το πρώτο γκολ που σημειώθηκε στο γήπεδο ήρθε στο 11' από τον Χιλιανό ποδοσφαιριστή του ΠΑΟΚ, Πάμπλο Κοντρέρας.
Στον αγώνα αυτό είχαν κοπεί 9.829 εισιτήρια, αριθμός που εξακολουθεί να είναι ο μεγαλύτερος που έχει διατεθεί στο γήπεδο μέχρι σήμερα.
Πλην του αγώνα με τον ΠΑΟΚ, σημαντική προσέλευση φιλάθλων σημειώθηκε και στους αγώνες με τον Ολυμπιακό (8.855 εισιτήρια - 17.710 κόσμος) και με τον Ολυμπιακό Βόλου (8.4 - 16.970 5 εισιτήρια), την αγωνιστική περίοδο 2010–11.
Στο AEL FC Arena αγωνίστηκε μία φορά και η Εθνική Ελλάδας (ανδρών), στις 9 Φεβρουαρίου 2011, με αντίπαλο την ομάδα του Καναδά σε φιλικό αγώνα που έληξε με σκορ 1–0, χάρη σε γκολ του Γιάννη Φετφατζίδη.
Το AEL FC Arena έκλεισε προσωρινά το 2013 και η ομάδα της ΑΕΛ επέστρεψε ξανά στο Αλκαζάρ. Αυτό έγινε επειδή έφυγε από την ομάδα ο τότε ιδιοκτήτης - πρόεδρος της ΑΕΛ, Κώστας Πηλαδάκης, ο οποίος είναι ιδιοκτήτης της εταιρείας ΓΗΠΕΔΟ ΑΕ, στην οποία ανήκε αρχικά το AEL FC ARENA. Το γήπεδο ξανάνοιξε δύο χρόνια αργότερα στις 31 Αυγούστου του 2015, όταν ο νέος τότε πρόεδρος της ομάδας, Αλέξης Κούγιας, συμφώνησε με τον Κώστα Πηλαδάκη για την αποκλειστική χρήση και παραχώρηση του γηπέδου στην ΑΕΛ.
Στην αγωνιστική περίοδο 2020-2021 απετέλεσε τον αγωνιστικό χώρο για τους εντός έδρας αγώνες του Απόλλωνα Λάρισας ύστερα από συμφωνία με την διοίκηση του γηπέδου.
Τον Φεβρουάριο του 2021, ο Απόλλων Λάρισας αποχώρησε από το γήπεδο λόγω μη πληρωμής του ενοικίου.
Εξωτερικοί σύνδεσμοι
Κατηγορία:Στάδια ποδοσφαίρου στην Ελλάδα Κατηγορία:Αθλητικές εγκαταστάσεις στη Λάρισα Κατηγορία:Α.Ε. Λάρισα (ποδόσφαιρο) Κατηγορία:Λάρισα
Γέροντας Ιωσήφ Βατοπεδινός
Ο Γέροντας Ιωσήφ Βατοπεδινός, επίσης γνωστός ως Ιωσήφ ο νεότερος (Επαρχία Πάφου, Αγγλοκρατούμενη Κύπρος, 1 Ιουλίου 1921-Μονή Βατοπεδίου, Άγιον Όρος, 1 Ιουλίου 2009) ήταν Ελληνοκύπριος μοναχός της Ορθόδοξης Εκκλησίας. Ήταν ένας από τους πρωταρχικούς μαθητές του Αγίου Ιωσήφ του Ησυχαστή στο Άγιον Όρος.
Ο Γέροντας Ιωσήφ υπήρξε, επίσης, πνευματικός πατέρας του Γέροντα Εφραίμ Βατοπεδινού, σημερινού ηγουμένου της Μονής Βατοπεδίου.
Βιογραφία
Γεννήθηκε την 1η Ιουλίου 1921 στον προαύλιο χώρο της Μονής των Αγίων Αναργύρων στη Γιόλου της Επαρχίας Πάφου Κύπρου. Η οικογένειά του ήταν αγρότες και η μητέρα του ονομαζόταν Ευγενία. Του έδωσαν το γενέθλιο όνομα Σωκράτης και μεγάλωσε στο χωριό Δρούσια ή Δρούσα, όπου έζησε μέχρι την ηλικία των 15 ετών. Το 1937 έγινε δεκτός ως δόκιμος μοναχός στη Μονή Σταυροβουνίου της Κύπρου, όπου και δέχθηκε την μοναχική κουρά με το όνομα Σωφρόνιος. Εκεί έζησε υπό την πνευματική καθοδήγηση του Γέροντα Κυπριανού Σταυροβουνιώτη μέχρι το 1946
Υπήρξε υποτακτικός του Αγίου Ιωσήφ του Ησυχαστή για 13 χρόνια, μαζί με άλλους όπως ο πατέρας Θεοφύλακτος, μέχρι τον θάνατο του Αγίου στη Νέα Σκήτη, το 1959. Στη συνέχεια κατασκεύασε τη δική του ξύλινη καλύβα στη Νέα Σκήτη. Στη Νέα Σκήτη μετακόμισε στο Κελλί του Ευαγγελισμού της Θεοτόκου το 1967 και συνέχισε να κατοικεί εκεί μέχρι το 1975, όταν ο Οικουμενικός Πατριάρχης Κωνσταντινουπόλεως, Δημήτριος, τον προσκάλεσε να γίνει πνευματικός πατέρας της Μονής Κουτλουμουσίου, όπου παρέμεινε μέχρι το 1977. Κατόπιν συμβουλής του Γέροντος Παϊσίου του Αγιορείτου, μετέπειτα Αγίου, μετακόμισε στη Μονή του Τιμίου Σταυρού της Κύπρου το 1977 και χειροτονήθηκε ηγούμενός της στις 25 Μαρτίου 1978. Εκεί, ο τότε διάκονος Αθανάσιος, σήμερα Μητροπολίτης Λεμεσού και ο Εφραίμ, σημερινός ηγούμενος της Μονής Βατοπεδίου, έγιναν μέλη της συνοδείας του. Αντιμετωπίζοντας προβλήματα από τον επιχώριο επίσκοπο, Μητροπολίτη Πάφου Χρυσόστομο (μετέπειτα Αρχιεπίσκοπο Κύπρου) αποχώρησαν από την Κύπρο για να εγκατασταθούν στο Άγιον Όρος.
Ο Γέροντας Ιωσήφ έφθασε στο Άγιον Όρος, μαζί με τη συνοδεία του, στις 26 Οκτωβρίου 1981 και έμεινε στο Σιμωνοπετρίτικο Κελλί του Ευαγγελισμού της Θεοτόκου στα Καψάλα. Στις 23 Απριλίου 1982 επέστρεψε στη Μονή Κουτλουμουσίου. Τον Αύγουστο του 1983, επανήλθε στο Κελλί του Ευαγγελισμού της Θεοτόκου στη Νέα Σκήτη, όπου περισσότεροι νέοι εντάχθηκαν στην συνοδεία του.
Η κηδεία του Γέροντος Ιωσήφ έγινε την 1η Ιουλίου 2009 στη Μονή Βατοπεδίου, όπου και ετάφη. Η εκταφή των λειψάνων του έγινε στις 8 Οκτωβρίου 2021.
Δημοσιεύσεις
Ο Ιωσήφ Βατοπεδινός έγραψε 16 βιβλία. Η βιογραφία που έγραψε για τον Γέροντα Ιωσήφ τον Ησυχαστή έχει μεταφραστεί στα αγγλικά.
Δείτε επίσης
Κατηγορία:Βατοπεδινοί Κατηγορία:Έλληνες μοναχοί Κατηγορία:Κληρικοί Κατηγορία:Αγιορείτες
Λετισιά Καστά
Η Λετισιά Καστά (γαλλικά: Laetitia Marie Laure Casta, γεννηθείσα στις 11 Μαΐου 1978) είναι Γαλλίδα ηθοποιός και μοντέλο.
Παραπομπές
Κατηγορία:Γαλλίδες ηθοποιοί κινηματογράφου Κατηγορία:Γαλλίδες ηθοποιοί τηλεόρασης Κατηγορία:Γάλλοι μοντέλα
Θερινοί Ολυμπιακοί Αγώνες 1948
Οι Θερινοί Ολυμπιακοί Αγώνες 1948, οι Αγώνες της 14ης Ολυμπιάδας της σύγχρονης εποχής, διοργανώθηκαν στο Λονδίνο του Ηνωμένου Βασιλείου από τις 29 Ιουλίου έως και τις 14 Αυγούστου 1948.
Ήταν οι πρώτοι αγώνες μετά τον Δεύτερο Παγκόσμιο Πόλεμο αλλά παρ' όλα αυτά συμμετείχαν περισσότεροι αθλητές από όλους τους προηγούμενους αγώνες. Η Γερμανία και η Ιαπωνία δεν είχαν το δικαίωμα συμμετοχής σε αυτή τη διοργάνωση, καθώς είχαν προσωρινά αποκλειστεί, ως υπαίτιες για τον πόλεμο. Αντιθέτως, η Σοβιετική Ένωση εκλήθη να λάβει μέρος, αλλά αρνήθηκε και προτίμησε να στείλει μόνο παρατηρητές, προκειμένου να προετοιμαστεί για την επόμενη Ολυμπιάδα του 1952 στο Ελσίνκι. Ο Τσέχος δρομέας μεγάλων αποστάσεων Εμίλ Ζάτοπεκ ξεκίνησε την σταδιοδρομία του στους Ολυμπιακούς Αγώνες του Λονδίνου το 1948.
Πίνακας Μεταλλίων
* Κατηγορία:Αθλητισμός στο Λονδίνο Κατηγορία:Πολυαθλητικές διοργανώσεις το 1948
Αλφαβητισμός
δεξιά|μικρογραφία|300x300εσ|Παγκόσμιος χάρτης που δείχνει ποσοστό αλφαβητισμού από χώρα σε 2015 (2015 CIA [[The World Factbook|World Factbook) Γκρι = δεν υπάρχουν δεδομένα]] μικρογραφία|300x300εσ|Ο αναλφαβητισμός στον κόσμο μεταξύ του 1970 και του 2015. Άγνοια των γραμμάτων, αδυναμία ανάγνωσης και γραφής. Αυτή είναι η κλασική έννοια του όρου αναλφαβητισμός ενώ ο όρος του αναλφάβητου, εξηγείται από την UNESCO με την παρακάτω διατύπωση: "όποιος δεν έχει αποκτήσει τις αναγκαίες γνώσεις και ικανότητες για την άσκηση όλων των δραστηριοτήτων για τις οποίες η γραφή, η ανάγνωση και η αρίθμηση είναι απαραίτητες".
Οι αναλφάβητοι χωρίζονται σε δύο κατηγορίες, στους οργανικά και λειτουργικά αναλφάβητους. Οι πρώτοι δεν διδάχθηκαν ποτέ γραφή και ανάγνωση, άρα δεν φοίτησαν ποτέ στο σχολείο, ενώ οι δεύτεροι δεν είχαν τη δυνατότητα να καλλιεργήσουν τις όποιες γνώσεις πήραν στη διάρκεια της ζωής τους, με αποτέλεσμα αυτές να ξεχαστούν.
Όταν αυτές οι ικανότητες είναι επίκτητες, ο αναγνώστης μπορεί να επιτύχει την πλήρη γλωσσική παιδεία, να γράφει με ακρίβεια και συνοχή και να χρησιμοποιεί τις πληροφορίες και τις ιδέες από το κείμενο ως βάση για τη λήψη αποφάσεων και τη δημιουργική σκέψη. Η αδυναμία των προαναφερθέντων ονομάζεται αναλφαβητισμός.
Ιστορία
δεξιά|μικρογραφία|300x300εσ|Ποσοστό αναλφαβητισμού στη Γαλλία κατά τον 18ο και 19ο αιώνα
Προέλευση του αλφαβητισμού
Ο αλφαβητισμός θεωρείται ότι έχει πρώτα προκύψει από την ανάπτυξη της αριθμητικής και των υπολογιστικών συσκευών, από το 8.000 π.Χ. Η γραφή αναπτύχθηκε ανεξάρτητα τουλάχιστον τέσσερις φορές στην ανθρώπινη ιστορία, στην Μεσοποταμία, στην Αίγυπτο, στις πεδινές εκτάσεις της Κεντρική Αμερικής και στην Κίνα.
Οι πρώτες μορφές της γραπτής επικοινωνίας, αναπτύχθηκαν στη Σουμέρια, που βρίσκεται στη νότια Μεσοποταμία, περίπου το 3500-3000 π.Χ. Κατά τη διάρκεια αυτής της εποχής, ο αλφαβητισμός είχε «σε μεγάλο βαθμό λειτουργική σημασία, που ωθούνταν από την ανάγκη διαχείρισης των νέων ποσοτήτων πληροφοριών και των νέων μορφών διακυβερνήσεων που δημιουργήθηκε από το εμπόριο και του μεγάλου βαθμού παραγωγές.»
ATR
Ο Ίταλο-Γαλλικός κατασκευαστικός όμιλος αεροσκαφών Aerei da Trasporto Regionale ή Avions de Transport Régional (ATR) ιδρύθηκε το 1981 από την Γαλλική Aérospatiale (τώρα EADS) και την Ιταλική Aeritalia (τώρα Alenia Aeronautica).
Τα κυρίως προϊόντα της είναι τα ελικοφόρα επιβατικά αεροσκάφη ATR 42 και ATR 72.
Η μονάδα παραγωγής της Alenia Aeronautica βρίσκεται στο Pomigliano κοντά στη Νάπολη, όπου και παράγονται η άτρακτος και το ουραίο τμήμα. Τα φτερά συναρμολογούνται από την EADS Sogerma Services στο Μπορντώ της Γαλλίας. Η τελική συναρμολόγηση, πτητική αξιολόγηση και παραδόσεις επιβλεπονται από την ΑΤR στην Τουλούζη.
Ο Filippo Bagnato είναι ο διευθυντής του ομίλου. Η εταιρεία σημείωσε κέρδη ύψους € 34,206 εκατομμυρίων (2005) (προ φόρων) και διαθέτει 570 υπαλλήλους. Η EADS κατέχει το 50% της εταιρείας και η Alenia Aeronautica το υπόλοιπο 50%.
Εξωτερικοί σύνδεσμοι
Κατηγορία:Αεροναυπηγική Κατηγορία:Εταιρείες κατασκευής αεροσκαφών Κατηγορία:ATR
Point of Entry
Point of Entry είναι ο τίτλος του έβδομου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Φεβρουάριο του 1981 μέσω της "Columbia Records". Στις 7 Μαΐου 2001, το άλμπουμ επανεκδόθηκε από την "Columbia" με δύο επιπλέον κομμάτια, το ακυκλοφόρητο "Thunder Road" και μία ζωντανή εκτέλεση του "Desert Plains" από τις 23 Μαΐου 1986 στο Σεντ Λούις.
Ιστορία του δίσκου
Μετά από την εμφάνιση τους στο τηλεοπτικό πρόγραμμα "Top of the Pops" στα τέλη Αυγούστου του 1980 λόγω της επιτυχίας του σινγκλ "United", ο τραγουδιστής Ρομπ Χάλφορντ και οι κιθαρίστες Γκλεν Τίπτον και Κ.Κ. Ντάουνινγκ πέρασαν μερικές εβδομάδες σε στούντιο του Λονδίνου, με σκοπό τη σύνθεση νέων τραγουδιών.
Το συγκρότημα αποφάσισε να ηχογραφήσει το νέο του δίσκο το φθινόπωρο εκείνης της χρονιάς στην Ίμπιζα της Ισπανίας, δημιουργώντας για πρώτη φορά ένα στούντιο δίσκο εκτός Μεγάλης Βρετανίας. Σκοπός αυτής της κίνησης ήταν η μείωση των εξόδων, αλλά ο ιδιοκτήτης του στούντιο αντιμετώπιζε σοβαρά οικονομικά προβλήματα και ο χώρος βρισκόταν σε κακή κατάσταση, δημιουργώντας απρόσμενες καταστάσεις με διακοπές του ρεύματος και δυσλειτουργία των μηχανημάτων.
Ο δίσκος κυκλοφόρησε στα τέλη Φεβρουαρίου του 1981, ανεβαίνοντας στο # 14 των βρετανικών τσαρτ και το # 39 των αντίστοιχων αμερικανικών. Το άλμπουμ συνοδευόταν από τα σινγκλ "Don't Go" και "Hot Rockin' " τα οποία μπήκαν στους βρετανικούς καταλόγους επιτυχιών και έγινε χρυσό στις 10 Νοεμβρίου 1989.
Η περιοδεία για την προώθηση του "Point of Entry" ξεκίνησε στις 13 Φεβρουαρίου 1981 στην Ολλανδία, με τους Judas Priest να συμπεριλαμβάνουν στο set list τους από το νέο άλμπουμ τα "Solar Angels ", "Heading Out to the Highway", "Troubleshooter" και "Hot Rockin' ". Το ευρωπαϊκό κομμάτι περιελάμβανε δώδεκα εμφανίσεις στην Ολλανδία, τη Γαλλία, τη Δυτική Γερμανία και τη Σουηδία, με τους Saxon να ανοίγουν τις συναυλίες τους.
Στη συνέχεια οι Judas Priest μετέβησαν στη Βόρεια Αμερική, δίνοντας την πρώτη τους συναυλία στις 6 Μαΐου στην Ινδιανάπολη, μαζί με τους Iron Maiden, τους Humble Pie και τους Joe Perry Project. Η βορειοαμερικανική περιοδεία διήρκεσε για 31 εμφανίσεις μέχρι τις 31 Ιουλίου, ενώ η δεύτερη και τελευταία ευρωπαϊκή περιοδεία ξεκίνησε στις 6 Νοεμβρίου 1981 από το Χαλ της Αγγλίας, με support συγκρότημα τους Accept, για να ολοκληρωθεί μετά από 35 συναυλίες στα μέσα Δεκεμβρίου, στο Αμβούργο.
Τραγούδια
1. Heading Out to the Highway (Halford, Tipton, Downing) - 3:47
2. Don't Go (Halford, Tipton, Downing) - 3:18
3. Hot Rockin'  (Halford, Tipton, Downing) - 3:17
4. Turning Circles (Halford, Tipton, Downing) - 3:42
5. Desert Plains (Halford, Tipton, Downing) - 4:36
6. Solar Angels (Halford, Tipton, Downing) - 4:04
8. All the Way (Halford, Tipton, Downing) - 3:42
9. Troubleshooter (Halford, Tipton, Downing) - 4:00
Βραβεία
Point of Entry (άλμπουμ)
Ηνωμένες Πολιτείες (RIAA Certification): Πλατινένιος
Ηνωμένο Βασίλειο (BPI Certification): Ασημένιος
Μέλη των Judas Priest
Η σύνθεση του συγκροτήματος κατά την ηχογράφηση του "Point of Entry" είχε την εξής μορφή:
Ρομπ Χάλφορντ - φωνητικά
Γκλεν Τίπτον - κιθάρα
Ίαν Χιλ - μπάσο
Ντέιβ Χόλαντ - τύμπανα
Πηγές
Κατηγορία:Δισκογραφία των Judas Priest Κατηγορία:Άλμπουμ του 1981
Πασά Μελέκ Χατούν
''Δεν πρέπει να συγχέεται με την Πασά Μελέκ Χατούν (σύζυγος του Μουράτ Α΄)
Σύμφωνα με τον μύθο οι ιστορικοί ισχυρίζονται ότι η Πασά Μελέκ Χατούν η σύζυγος του Μουράτ Α΄ ήταν ανύπαρκτο πρόσωπο και η μοναδική γυναίκα με αυτό το όνομα ήταν η κόρη του Βαγιαζήτ.
Παραπομπές
Κατηγορία:Πριγκίπισσες της Οθωμανικής Αυτοκρατορίας Κατηγορία:Οθωμανοί
Αρεύς Β΄
Ο Αρεύς Β΄ (πέθανε το 254 π.Χ.) ήταν βασιλιάς της Σπάρτης από την Δυναστεία των Αγιαδών (262 π.Χ. - 254 π.Χ.), η άλλη βασιλική δυναστεία ήταν η Δυναστεία Ευρυποντιδών. Δεν βασίλευσε ποτέ επειδή ανέβηκε στον θρόνο σε νηπιακή ηλικία και πέθανε παιδί, τον διαδέχθηκε ο πρώτος ξάδελφος του παππού του Λεωνίδας Β΄. Οι γονείς του ήταν ο βασιλιάς Ακρότατος ο Λακεδαιμόνιος (265 π.Χ. - 262 π.Χ.) και η ευγενής Χιλονίς, πήρε το όνομα του παππού του Αρεύς Α΄. Ο παππούς του οργάνωσε τον Χρεμωνίδειο Πόλεμο απέναντι στους Μακεδόνες, ηττήθηκε και έπεσε σε μάχη (265 π.Χ.). Ο πατέρας του που τον διαδέχθηκε στον θρόνο έπεσε και αυτός τρία χρόνια αργότερα σε μάχη στην Μεγαλόπολη (262 π.Χ.. Ο μικρός Αρεύς Β΄ δεν μπορούσε να κυβερνήσει, αντιβασιλιάς ορίστηκε ο μετέπειτα βασιλιάς Λεωνίδας Β΄, γιός του Κλεώνυμου που ήταν δεύτερος γιος του Κλεομένη Β΄, παππού του Αρεύς Α΄. Πέθανε ωστόσο σε πολύ μικρή ηλικία χωρίς απογόνους και τον διαδέχθηκε στον θρόνο ο ίδιος ο Λεωνίδας Β΄. O μικρός Αρεύς δέχτηκε μεγάλες τιμές από την πόλη των Δελφών (255 π.Χ., ο βαθμός της τελετής δείχνει ότι ο θεσμός του βασιλιά της Σπάρτης είχε εξελιχθεί από τον 3ο αιώνα π.Χ. σε Ελληνιστή βασιλιά ενώ παλιότερα είχε πολύ περιορισμένες εξουσίες. Η μητέρα του προσφωνήθηκε με τίτλους που χρησιμοποιούσαν για τις βασίλισσες στην Δυναστεία των Πτολεμαίων που ήταν σύμμαχοι με την Αρχαία Σπάρτη.
Πηγές
Κατηγορία:Βασιλείς της αρχαίας Σπάρτης
Ενδημισμός
μικρογραφία|300x300εσ|Το [[κρι-κρι (Capra aegagrus creticus') αποτελεί ενδημικό είδος της Κρήτης]]
Στη βιολογία, ενδημικό ονομάζεται ένα είδος, είτε του ζωικού βασιλείου είτε του φυτικού, που ζει σε έναν οριοθετημένο (ή και απομονωμένο) γεωγραφικό χώρο. Για να είναι ενδημικό ένα είδος πρέπει να έχει δημιουργηθεί και να έχει εξελιχθεί σε εκείνον τον χώρο.
Με μεταφορική έννοια, η λέξη χρησιμοποιείται επίσης για να περιγράψει ένα κοινωνικό φαινόμενο που επαναλαμβάνεται / αναπαράγεται συνεχώς σε μια συγκεκριμένη περιοχή ή ένα συγκεκριμένο τομέα.
Εξωτερικοί σύνδεσμοι
Κατηγορία:Βιογεωγραφία Κατηγορία:Βιοποικιλότητα Κατηγορία:Ενδιαίτημα
Ιθάκη (Καβάφης)
thumb|right|350 px|alt=Η Ομηρική Ιθάκη|Μέρες ἐννιὰ ἀρμενίζαμε μερονυχτίς· στὶς δέκα ἀρχίζει πιὰ καὶ φαίνουνταν [[Ιθάκη|ἡ γῆς ἡ πατρική μου, καὶ τὶς φωτιὲς ξανοίγαμε ποὺ καῖγαν ἀντικρύ μας Οδύσσεια, μετάφραση Α. Εφταλιώτη ]] Ιθάκη ονομάζεται ένα από τα διασημότερα ποιήματα του Κωνσταντίνου Καβάφη, για το οποίο χαρακτηρίζεται ότι «βρίσκεται στην τέλεια ποιητική του ωριμότητα». Η Ιθάκη δημοσιεύθηκε για πρώτη φορά στην Αλεξάνδρεια της Αιγύπτου, στο περιοδικό Γράμματα, το 1911 και θεωρείται διδακτικό-φιλοσοφικό ποίημα. Όταν το έγραψε, ο Καβάφης ήταν 48 ετών. Το ποίημα είναι γραμμένο με αμεσότητα, σε δεύτερο πρόσωπο, όπου ο ποιητής μιλά άμεσα στον αναγνώστη. Η έμπνευση του Καβάφη για το ποίημα είναι η Ιθάκη της Οδύσσειας του Ομήρου, η πατρίδα και ο πολυπόθητος στόχος προορισμού του Οδυσσέα και είναι το τελευταίο από τα μυθικά ποιήματά του. Η σημαντικότητα της Ιθάκης στην πρόσληψη του έργου του Καφάβη δείχνεται χαρακτηριστικά όταν ο ποιητής ταυτοποιείται από το ίδιο του το ποίημα: «ο ποιητής της Ιθάκης». Ο Ζακ Λακαρριέρ έγραψε για την Ιθάκη ότι «ποτέ ποίημα δεν έχει πει τόσα πολλά πράγματα, σε τόσες λίγες λέξεις».
1894: «Δευτέρα Οδύσσεια» - το ποίημα πρόπλασμα και η μελέτη «Τέλος του Οδυσσέως»
Με παρόμοιο θέμα ο Καβάφης είχε γράψει το 1894 το ποίημα «Δευτέρα Οδύσσεια»,  το οποίο δεν είχε δημοσιεύσει και ανήκει στα αποκαλούμενα «κρυμμένα ποιήματα», τα οποία είτε βρέθηκαν «κρυμμένα» στο αρχείο του Καβάφη, είτε σε αρχεία φίλων και συγγενών, ενώ η Ιθάκη ανήκει στα αναγνωρισμένα ποιήματά του. Σε εκείνο το ποίημα ο Οδυσσέας εγκαταλείπει εκούσια την Ιθάκη, αφού την βρήκε, για νέα ταξίδια, αφού η Ιθάκη αποδεικνύεται εσφαλμένος και απατηλός προορισμός, «όλη του η Ιθάκη ήτο μικρά». Σε αντίθεση με αυτό το ρομαντισμό της νεότητας του Καβάφη των 31 ετών, στην Ιθάκη, ο ωριμότερος Καβάφης, στα 48 του χρόνια, πιο ρεαλιστής, παρουσιάζει τον Οδυσσέα, σοφό, να γυρίζει σε αυτήν γνωρίζοντας «η Ιθάκες τι σημαίνουν».
Τον ίδιο χρόνο που ο Καβάφης έγραψε αυτό το πρόδρομο ποίημα, το 1894, έγραψε επίσης και μια μελέτη (την οποία δεν δημοσίευσε) με τίτλο «Τέλος του Οδυσσέως», στην οποία αναλύονται και συγκρίνονται οι απόψεις και οι οδυσσειακές εκδοχές της ιστορίας, αυτή του ομηρικού προτύπου (της οριστικής επιστροφής του Οδυσσέα στην Ιθάκη) με αυτές του Δάντη και του Τέννυσον (της νέας αναχώρησης από την Ιθάκη, για ένα τυχοδιωκτικό ταξίδι), την εκδοχή που ακολούθησε στο ποίημα της Δευτέρας Οδύσσειας.
Γλώσσα, μορφολογία και δομή
Η Ιθάκη είναι ποίημα γραμμένο στη δημοτική γλώσσα, με κάποια λογιότερα στοιχεία.
Η Ιθάκη κατατάσσεται στα διδακτικά ποιήματα του Καβάφη με χαρακτηριστικά τη χρήση του β΄ ενικού, τον επιστολικό χαρακτήρα με αποδέκτη τον αναγνώστη, τον συμβουλευτικό και παραινετικό χαρακτήρα, τον υποβλητικό διδακτισμό.
Στο ποίημα αναγνωρίζονται οι εξής νοηματικές ενότητες:
Μεταφορές και συμβολισμοί
Ενώ άλλα μυθολογικά ποιήματα του Καβάφη περιγράφουν στιγμές από το ιστορικό παρελθόν, η Ιθάκη αποδίδεται όχι ως το ομηρικό ταξίδι του Οδυσσέα, αλλά ως μια μεταφυσική και ψυχολογική αναζήτηση του κάθε αναγνώστη, στον οποίο απευθύνεται άμεσα ο ποιητής, με σκοπό τις εμπειρίες της ζωής και την σοφία. Μάλιστα, σε αντίθεση με την Οδύσσεια όπου ο ήρωας θέλει να επιστρέψει όσο το δυνατόν πιο γρήγορα στην πατρίδα του την Ιθάκη, ο Καβάφης προσφέρει μια άλλη οπτική: Εύχεται στον αναγνώστη να «είναι μακρύς ο δρόμος» και τον προτρέπει: «μη βιάζεις το ταξίδι διόλου».
Συμβολισμοί
Τέλος, σημαντικό συμβολικό ρόλο έχει η παντελής έλλειψη αναφοράς στον Οδυσσέα, κάτι που μετουσιώνει την Ιθάκη από προορισμό του ταξιδιού του ομηρικού Οδυσσέα σε προορισμό του κάθε αναγνώστη ως δικαιολογία για να κάνει κανείς το ταξίδι της ζωής.
Μηχανισμοί τους οποίους χρησιμοποιεί ο ποιητής
Ο Καβάφης χρησιμοποιεί αφενός την επανάληψη, αφετέρου την αντισυμβατική σύνταξη και ορθογραφία:
Καβαφικά Αυτοσχόλια
Στο βιβλίο του Γ. Λεχωνίτη Kαβαφικά Aυτοσχόλια, ο ίδιος ο Καβάφης αναφέρει για το ποίημα αυτό:
Μεταφράσεις
Στην αγγλική γλώσσα, σημαντικότατες μεταφράσεις είναι αυτή του Γεωργίου Βαλασόπουλου (η πρώτη μετάφραση στα αγγλικά, το 1924 του φίλου και μεταφραστή του Καβάφη), του Ιωάννη Μαυρογορδάτου το 1952, αλλά και της Ρέι Ντάλβεν το 1961, και αυτή των Έντμουντ Κίλι και Φίλιπ Σέραρντ (το 1975 και το 1995) που έγιναν μεταξύ 1951 και 1975 αλλά και αρκετές μεταφράσεις που έγιναν αργότερα όπως της Αλίκης Μπάρνστοουν το 2006, του Στρατή Χαβιαρά το 2004 (Αθήνα) και το 2007 (Ουάσινγκτον), του Ευάγγελου Σαχπέρογλου το 2008 και του Ντάνιελ Μέντελσον το 2009.
Στη γαλλική γλώσσα, γνωστότερες είναι η πρώτη μετάφραση της Γαλλίδας ακαδημαϊκού Μαργκερίτ Γιουρσενάρ του 1940 (σε πεζό λόγο), την οποία επεξεργάστηκε ξανά το 1954 και το 1958  και του ελληνιστή Ζακ Λακαρριέρ σε μορφή ποιήματος.
Στην ιταλική γλώσσα σημαντική μετάφραση της Ιθάκης έχει γίνει το 1961 από τον νεοελληνιστή Φιλίππο Μαρία Ποντάνι.
Μετάφραση στα πορτογαλικά έχει γίνει από τους Χόρχε ντε Σένα, Χοσέ Πάουλο Παές και Ísis Borges da Fonseca.
Στα γερμανικά το ποίημα μεταφράστηκε από τον Βόλφγκανγκ Γιόσινγκ με τη συμμετοχή της Ντόρις Γκούντερτ και εκδόθηκε από τον εκδοτικό οίκο Romiosini στην Κολωνία το 1983.
Στα ρωσικά το ποίημα αποδόθηκε από διάφορους μεταφραστές. Μερικές από τις πιο αξιόλογες μεταφράσεις είναι αυτές του Γκενάντι Σμάκοφ, της Σοφίας Ιλίνσκαγια, του Αλεξάντρ Βελιτσάνσκι, του Γιεβγκένι Κολέσοφ και του Βλαντισλάβ Νεκλιάγιεφ).
Στα ολλανδικά μεταφράστηκε από τον Χανς Βάρεν και τον Μάριο Μόλενγκρααφ το 1984.
Επίδραση
Στην Ελλάδα, η Ιθάκη είναι ένα από τα κείμενα της νεοελληνικής λογοτεχνίας τα οποία διδάσκονται στα σχολεία, στην Α΄ Λυκείου.
Σημαντική επίδραση στη διάδοση του ποιήματος αλλά και της ποίησης του Καβάφη, είχε η ανάγνωσή του από τον Μορίς Τέμπλσμαν, σύντροφο της Ζακλίν Κένεντι Ωνάση, στην κηδεία της στη Νέα Υόρκη των ΗΠΑ το 1994, κάτι που είχε σαν αποτέλεσμα την εξάντληση της μετάφρασης σε έκδοση των Κίλι/Σέραρντ και την επανέκδοσή της δυο ακόμη φορές.
Το 2004, ο Σον Κόνερι απήγγειλε την Ιθάκη, σε μουσική επένδυση του Βαγγέλη Παπαθανασίου, Αυτή η εκτέλεση κυκλοφόρησε σε CD και συμπεριλήφθηκε στο βιβλίο Ithaca - A Journey in Colour της Μισελίν Ροκμπρίν Κόνερι.
Οι πρώτοι στίχοι του ποιήματος (Σα βγεις στον πηγαιμό για την Ιθάκη, να εύχεσαι νάναι μακρύς ο δρόμος), σε μετάφραση των Κίλι και Σέραρντ στην αγγλική γλώσσα έχουν καταγραφεί στο The Yale Book of Quotations, στην έκδοση 2006.
Σημειώσεις
<references group="σημείωση" />
Εξωτερικοί σύνδεσμοι
Ιθακη Κατηγορία:Ιθάκη
Νόρμα Ρέι
Το 2011 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Υπόθεση
Μια εργάτρια σε βαμβακουργείο μιας κωμόπολης της Αλαμπάμας, η Νόρμα Ρέι (Σάλι Φιλντ) γνωρίζεται με το συνδικαλιστή Ρούμπεν Βαρσόφσκι (Ρομπ Λάιμπμαν) και ανακαλύπτει την εσωτερική της δύναμη, όταν απαιτεί καλύτερες συνθήκες στο χώρο της εργασίας της. Ο ξεσηκωμός των εργατών και μια απεργία οργανωμένη από τη Ρέι έχει ως αποτέλεσμα τη δημιουργία του πρώτου οργανωμένου εργατικού συνδικάτου της πόλης. Παράλληλα με τον αγώνα της για ίσα δικαιώματα η Νόρμα ερωτεύεται τον μέντορά της Ρούμπεν, κάτι που δημιουργεί προβλήματα στη σχέση της με το σύζυγό της Σόνι (Μπο Μπρίτζες).
Πληροφορίες
Το Νόρμα Ρέι του Μάρτιν Ριτ είναι μια ταινία βασισμένη στη ζωή της εργάτριας Κρίσταλ Λι Σάτον και στον δεκάχρονο αγώνα της προκειμένου να καλυτερέψει τις άθλιες συνθήκες που επικρατούσαν στο βαμβακουργείο στο οποίο εργαζόταν, ιδρύοντας ένα εργατικό συνδικάτο. Την ιστορία αυτή διηγήθηκε ο ρεπόρτερ των New York Times, Χένρι Λάιφερμαν, στο μπεστ σέλερ του 1975 Crystal Lee, a Woman of Inheritance. Οι Χάριετ Φρανκ και Έρβιν Ράβετς βασίστηκαν στο μυθιστόρημα αυτό, προκειμένου να γράψουν το σενάριο αυτής της ταινίας που αποτελεί σύμβολο διεκδίκισης δικαιωμάτων από την πλευρά των εργαζομένων, αλλάζοντας το όνομα της ηρωίδας από Κρίσταλ Λι σε Νόρμα Ρέι. Αρχικές υποψήφιες για το ρόλο της Νόρμα Ρέι ήταν η Τζέιν Φόντα, η Μάρσα Μέισον κι η Τζιλ Κλείμπεργκ, ενώ η Φέι Ντάναγουεϊ απέρριψε το ρόλο για να πρωταγωνιστήσει στην ταινία του Φράνκο Τζεφιρέλι Ο πρωταθλητής (The Champ), στο πλάι του Τζον Βόιτ. Ο ρόλος πήγε τελικά στη Σάλι Φιλντ η οποία καθιερώθηκε ως πρωταγωνίστρια. Η Φιλντ και ο συμπρωταγωνιστής της Μπο Μπρίτζες εργάστηκαν σε εργοστάσιο πριν ξεκινήσουν τα γυρίσματα προκειμένου να ετοιμαστούν για τους ρόλους τους, ενώ η Φιλντ στη σκηνή στην οποία η Νόρμα Ρέι αντιστέκεται στους αστυνομικούς που προσπαθούν να τη συλλάβουν τραυμάτησε κατά λάθος έναν από τους ηθοποιούς. Στην ταινία κάνει επίσης σύντομο πέρασμα κι ο σκηνοθέτης Μάρτιν Ριτ.
Υποδοχή και Βραβεία
Το φιλμ έκανε πρεμιέρα στις Η.Π.Α. το Μάρτιο του 1979 κατακτώντας κοινό και κριτικούς, ενώ η Σάλι Φιλντ κέρδισε και το βραβείο για την ερμηνεία της στο φεστιβάλ των Καννών. Ακολούθησε μια σειρά ακόμη βραβείων από διάφορα γκρουπ κριτικών και στην τελετή των βραβείων όσκαρ του 1980, η ταινία βρέθηκε υποψήφια για τέσσερα. Η Σάλι Φιλντ κατέκτησε το όσκαρ Α' γυναικείου ρόλου κι ο ρόλος της Νόρμα Ρέι, έγινε ορόσημο για την καριέρα της. Η ταινία προβλήθηκε επίσης στο Φεστιβάλ των Καννών, όπου η Φιλντ βραβεύτηκε για την ερμηνεία της.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1979 Κατηγορία:Ταινίες παραγωγής 20th Century Fox Κατηγορία:Αμερικανικές δραματικές ταινίες Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες σχετικά με ακτιβιστές Κατηγορία:Ταινίες γυρισμένες στην Αλαμπάμα Κατηγορία:Αγγλόφωνες ταινίες Κατηγορία:Ταινίες βασισμένες σε πραγματικά γεγονότα Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Γλώσσα Κορές-ε Ροστάμ
Η γλώσσα Κορές-ε Ροστάμ είναι γλώσσα με λίγους ομιλητές του βορειοδυτικού Ιράν που είναι στενά συνδεδεμένη με την γλώσσα Ταλίς.
Παραπομπές
Κατηγορία:Βορειοδυτικές ιρανικές γλώσσες
Αλέν Ρενέ
Ο Αλέν Ρενέ (Γαλλικά: Alain Resnais, 3 Ιουνίου 1922 - 1η Μαρτίου 2014) ήταν Γάλλος σκηνοθέτης γνωστός κυρίως για τις ταινίες του Χιροσίμα, αγάπη μου (1959), Πέρυσι στο Μάριενμπαντ (1961) και Providence (1977). Κατά τη διάρκεια της κινηματογραφικής σταδιοδρομίας του κέρδισε πολλές διακρίσεις ενώ συνδέθηκε στενά και με το κινηματογραφικό ρεύμα του "Νέου Κύματος" (Nouvelle Vague).
Βιογραφικά στοιχεία
Γεννήθηκε το 1922 στη Βαν (Vannes) της Γαλλίας και ήταν γιος φαρμακοποιού. Το 1940 εγκαταστάθηκε στο Παρίσι όπου σπούδασε στην κινηματογράφο στο IDHEC. Η πρώτη του σημαντική επιτυχία ήρθε το 1956 με το ντοκιμαντέρ για τα ναζιστικά στρατόπεδα "Νύχτα και ομίχλη". Το 1961 ολοκλήρωσε την πρώτη του μεγάλου μήκους ταινία με τίτλο Χιροσίμα, αγάπη μου (1959), με την οποία συστήθηκε στο παγκόσμιο κοινό. Δύο χρόνια αργότερα (1961) κέρδισε το Χρυσό Λέοντα, το ανώτερο βραβείο του Φεστιβάλ της Βενετίας, για την ταινία Πέρυσι στο Μάριενμπαντ, ταινία ιδιόρρυθμη, μη αφηγηματική, που περιστρέφεται γύρω από τις έννοιες της μνήμης, της σκέψης, του χρόνου, με αφορμή τα ερωτήματα ενός άντρα, τα οποία προκύπτουν από τη συνάντησή του με μία γυναίκα. Οι δύο προηγούμενες ταινίες αποτέλεσαν τριλογία με τελευταία την ταινία "Μύριελ" (1963).
Το 1978 και 1994 τιμήθηκε με το βραβείο σκηνοθεσίας για τις ταινίες "Providence" (1997) και "Smoking/No Smoking" (1993) ενώ το 1980 το Διεθνές Φεστιβάλ Κινηματογράφου Καννών του απένειμε για την ταινία του, "Ο θείος μου από την Αμερική" (Mon oncle d'Amérique, 1980), το Μεγάλο Βραβείο. Το 1998 το Διεθνές Φεστιβάλ Κινηματογράφου Βερολίνου του απένειμε την Αργυρή Άρκτο για τη συνεισφορά του στην τέχνη του κινηματογράφου.
Ήταν παντρεμένος δύο φορές: σε πρώτο γάμο με την Φλοράνς Μαλρώ, κόρη του Αντρέ Μαλρώ και βοηθός σκηνοθέτη του Ρενέ στις ταινίες της περιόδου 1961 - 1986, και σε δεύτερο με την ηθοποιό Σαμπίν Αζεμά (Sabine Azéma).
Απεβίωσε την 1η Μαρτίου 2014 σε ηλικία 92 ετών.
Παραπομπές
Κατηγορία:Γάλλοι σεναριογράφοι Κατηγορία:Γάλλοι κινηματογραφιστές Κατηγορία:Γάλλοι μοντέρ Κατηγορία:Γάλλοι σκηνοθέτες κινηματογράφου
Κλεόμβροτος Β΄
Ο Κλεόμβροτος Β΄ ήταν βασιλιάς της Σπάρτης (242 - 241 π.Χ.), 29ος από το γένος των Αγιαδών.
Από το 254 π.Χ. βασίλευε στη Σπάρτη ο Λεωνίδας Β΄, του οποίου την κόρη Χιλωνίδα νυμφεύτηκε ο Κλεόμβροτος. Ο Κλεόμβροτος είχε συμμεριστεί τις μεταρρυθμιστικές προσπάθειες του Άγιδος Δ΄ των Ευρυποντιδών και προβάλλοντας αξιώσεις στη βασιλεία, ως 4ος απόγονος του Κλεομένους Β΄ των Αγιαδών, εκτόπισε τον πενθερό του Λεωνίδα Β΄ το 242 π.Χ. Ένα έτος μετά όμως, όταν υπερίσχυσαν οι εχθροί του Άγιδος Δ΄ και τον σκότωσαν, ο Κλεόμβροτος Β΄ κατέφυγε ως ικέτης στο ναό του Ποσειδώνος για να γλυτώσει. Ο πεθερός του επέστρεψε στη βασιλεία και με την άδειά του ο Κλεόμβροτος Β΄ εγκατέλειψε τη Λακωνία με τους γιους του Αγησίπολι Γ΄ και Κλεομένη.
Έτσι η βασιλεία του ήταν μια παρένθεση ενός έτους που διέκοψε τη 18ετή βασιλεία του Λεωνίδα Β΄.
Λεβιάθαν (βιβλίο)
Το Λεβιάθαν (αγγλικά: Leviathan, πρωτότυπος πλήρης τίτλος: Leviathan or the Matter, Form and Power of a Commonwealth Ecclesiastical and Civil) είναι το σπουδαιότερο σύγγραμμα του Τόμας Χομπς, το οποίο δημοσιεύτηκε το 1651. Το όνομα του βιβλίου πηγάζει από το βιβλικό Λεβιάθαν που κατά την Παλαιά Διαθήκη ήταν ένα πελώριο κήτος. Το έργο αφορά τη δομή της κοινωνίας και της νόμιμης κυβέρνησης, και θεωρείται ως ένα από τα πρώτα και πλέον παραδείγματα της θεωρίας του κοινωνικού συμβολαίου. Υποστηρίζεται ότι ο άνθρωπος δεν έχει αγαθή φύση αλλά είναι εκ φύσεως εγωιστής και ηδονιστής. Σύμφωνα με το έργο, το ότι τα ανθρώπινα κίνητρα σχηματίζονται εκ φύσεως από προσωπικό συμφέρον θα μπορούσε να έχει καταστροφικές συνέπειες. Ανεξέλεγκτοι οι άνθρωποι, και καθοδηγούμενοι από την εσωτερική δυναμική τους, το πιθανότατο είναι πως θα αλληλοκαταστραφούν. Για να διατηρηθεί η κοινωνική ειρήνη, ο Χομπς δημιουργεί κάποιο τέχνασμα, τον Λεβιάθαν, το Κράτος, είτε με τη μορφή της απόλυτης μοναρχίας είτε της κοινοβουλευτικής δημοκρατίας. Το σημαντικό στοιχείο είναι ότι αυτό το Κράτος έχει το μονοπώλιο της βίας και της απόλυτης εξουσίας.
Ο Λεβιάθαν λοιπόν αναλαμβάνει την προστασία των πολιτών από εξωτερικούς και εσωτερικούς παράγοντες, μέσω του στρατού και της αστυνομίας. Άλλο σημαντικό καθήκον είναι επίσης η προστασία των πολιτών από τον ίδιο τον Λεβιάθαν. Από αυτήν την ιδέα πηγάζει το Σύνταγμα ως αυτοπεριορισμός της εξουσίας.
Ο Χομπς με την θεωρία αυτή αρνείται το δικαίωμα επανάστασης εναντίον του κοινωνικού συμβολαίου (όπου θα ονομαστεί έτσι αργότερα από τον Τζων Λοκ). Όταν όμως ο Λεβιάθαν δεν φροντίζει πια για την ειρήνη και άμυνα των πολιτών, τότε το συμβόλαιο ακυρώνεται και το κράτος μπορεί να διαλυθεί. Οι άνθρωποι γυρίζουν στον φυσικό νόμο, έως ότου γίνει κάποιο νέο συμβόλαιο.
Παραπομπές
Κατηγορία:Πολιτική φιλοσοφία Κατηγορία:Ολιγαρχία
Θερινοί Ολυμπιακοί Αγώνες 1956
thumb|right|200px|Το επίσημο λογότυπο Οι Αγώνες της 16ης Ολυμπιάδας, κοινώς γνωστοί ως Θερινοί Ολυμπιακοί Αγώνες 1956 διοργανώθηκαν στην Μελβούρνη (Αυστραλία) από τις 22 Νοεμβρίου έως τις 8 Δεκεμβρίου 1956.
Οι Ολυμπιακοί Αγώνες του 1956 ήταν οι πρώτοι που έλαβαν χώρα στο νότιο ημισφαίριο, καθώς και οι πρώτοι στην Ωκεανία, όπως επίσης και οι πρώτοι που έγιναν εκτός Ευρώπη και Βόρειας Αμερικής. Η Μελβούρνη παραμένει μέχρι σήμερα η νοτιότερη πόλη που έχει φιλοξενήσει ποτέ Ολυμπιάδα. Λόγω της διαφοράς των εποχών ανάμεσα στο βόρειο και στο νότιο ημισφαίριο, η διοργάνωση του 1956 παραμένει η μοναδική Θερινή Ολυμπιάδα που έλαβε χώρα τους μήνες Νοέμβριο και Δεκέμβριο. Στα νεότερα χρόνια, η Αυστραλία φιλοξένησε πάλι την Θερινή Ολυμπιάδα του 2000 στο Σίδνεϊ και θα διοργανώσει επίσης την Θερινή Ολυμπιάδα του 2032 στο Μπρίσμπεϊν.
Πίνακας μεταλλίων
Πρώτες μεταλλιούχες χώρες:
Κατηγορία:Πολυαθλητικές διοργανώσεις το 1956 Κατηγορία:Μελβούρνη
2019
Η παρούσα σελίδα αφορά το έτος 2019 κατά το Γρηγοριανό Ημερολόγιο δείτε :
Το έτος 2019 άρχισε την ημέρα Τρίτη σύμφωνα με το Γρηγοριανό ημερολόγιο. Αποτελεί το 2019ο έτος της Χριστιανικής Χρονολογίας, την 19η χρονιά της 3ης χιλιετίας, την 19η χρονιά του 21ου αιώνα και την 10η χρονιά και την τελευταία χρονιά της δεκαετίας του 2010.
Το 2019 έχει οριστεί ως το Έτος του Περιοδικού Πίνακα των Χημικών Στοιχείων από τη Γενική Συνέλευση των Ηνωμένων Εθνών.
Προγραμματισμένα γεγονότα
1 Ιανουαρίου
16 Φεβρουαρίου : οι Νιγηριανοί θα πάνε σε εκλογές για να εκλέξουν τον επόμενο πρωθυπουργό τους.
29 Μαρτίου: το Ηνωμένο Βασίλειο θα πάψει να είναι μέλος της Ευρωπαϊκής Ένωσης, σύμφωνα με το Άρθρο 50. Το Γιβραλτάρ θα πάψει και αυτό να είναι μέλος της ΕΕ, μαζί με το Ηνωμένο Βασίλειο. Και οι δυο χώρες θα πάψουν να είναι μέλη της ΕΕ από τα μεσάνυχτα GMT εκτός εάν συμφωνηθεί μια παράταση των διαπραγματεύσεων.
17 Απριλίου: η Ινδονησία θα πραγματοποιήσει τις δωδέκατες κατά σειρά εκλογές της. Για πρώτη φορά, οι ψηφοφόροι θα επιλέξουν τους εκπροσώπους τους σε όλα τα επίπεδα, τους κυβερνώντες και τον πρωθυπουργό τους.
20 Απριλίου: οι Αφγανοί θα πάνε σε εκλογές για να εκλέξουν τον επόμενο πρωθυπουργό τους.
30 Απριλίου: ο αυτοκράτορας Ακιχίτο της Ιαπωνίας θα παραιτηθεί από τη θέση του· είναι η πρώτη παραίτηση από Ιάπωνα μονάρχη μετά από περίπου δύο αιώνες.
14-18 Μαΐου : θα πραγματοποιηθεί ο Διαγωνισμός Τραγουδιού της Eurovision 2019 στο Τελ Αβίβ του Ισραήλ.
23 Μαΐου - 26 Μαΐου : θα πραγματοποιηθούν οι Ευρωεκλογές 2019.
30 Μαΐου - 14 Ιουλίου : το Παγκόσμιο Πρωτάθλημα Κρίκετ αναμένεται να πραγματοποιηθεί στην Αγγλία και στην Ουαλία, με τους αγώνες να λαμβάνουν χώρα σε 10 στάδια σε 9 πόλεις. Ο εναρκτήριος αγώνας θα πραγματοποοιηθεί στο Λονδίνο ενώ ο τελικός θα πραγματοποιηθεί στο Lord's.
7 Ιουνίου - 7 Ιουλίου : το Παγκόσμιο Πρωτάθλημα Γυναικών της FIFA αναμένεται να πραγματοποιηθεί στη Γαλλία, με τους αγώνες να λαμβάνουν χώρα σε 9 πόλεις. Ο εναρκτήριος αγώνας θα πραγματοποιηθεί στο Παρίσι και ο τελικός θα πραγματοποιηθεί στο προάστιο Décines-Charpieu της Λυόν. Επίσης γίνονται οι βουλευτικές εκλογές στην Ελλάδα με τη Νέα Δημοκρατία να κερδιζει τις εκλογές με ποσοστό του 39,9%
26 Ιουλίου - 11 Αυγούστου : οι Παναμερικανικοί Αγώνες αναμένεται να πραγματοποιηθούν στη Λίμα του Περού.
31 Αυγούστου - 15 Σεπτεμβρίου: Το Παγκόσμιο Πρωτάθλημα Καλαθοσφαίρισης Ανδρών 2019 θα διεξαχθεί στην Κίνα.
20 Σεπτεμβρίου - 2 Νοεμβρίου : το Παγκόσμιο Πρωτάθλημα Ράγκμπι αναμένεται να πραγματοποιηθεί στην Ιαπωνία, με τους αγώνες να λαμβάνουν χώρα σε 12 πόλεις. Ο εναρκτήριος αγώνας θα πραγματοποιηθεί στο προάστιο Chōfu του Τόκυο και ο τελικός θα πραγματοποιηθεί στη Γιοκοχάμα.
26 Οκτωβρίου : η αναρρίχηση του Ουλουρού θα απαγορευτεί οριστικά.
26 Δεκεμβρίου: μια δακτυλιοειδής έκλειψη Ηλίου θα είναι ορατή από τη Νότια Ασία.
Γεγονότα
Αναλυτικότερα κάθε μήνα
Θάνατοι
Αναλυτικότερα κάθε μήνα
Παραπομπές
Κατηγορία:Έτη
Βασίλειος Α΄ της Μόσχας
Ο Βασίλειος Α' Ντμιτρίγιεβιτς (Василий I Дмитриевич, 30 Δεκεμβρίου 1371 - 27 Φεβρουαρίου 1425) ήταν μεγάλος πρίγκιπας της Μόσχας (1389-1425) από τον Οίκο των Ρουρικιδών. Ήταν υποτελής των Μογγόλων, εκτός από το διάστημα 1395-1412.
Ήταν γιος του Ντμίτρι Ιβάνοβιτς, του νικητή του Ντον (Ντόνσκοϊ), πρίγκιπα της Μόσχας και της Ευδοξίας Ρουρικιδών, κόρης του Ντμίτρι Κωνσταντίνοβιτς πρίγκιπα του Νίζνι-Νόβγκοροντ. Η κόρη του Άννα παντρεύτηκε τον Ιωάννη Η' Παλαιολόγο.
Η βασιλεία του
Αφού διαδέχθηκε τον πατέρα του, ο Βασίλειος Α' συνέχισε την ενοποίηση των ρωσικών χωρών: το 1392 περιέλαβε τα πριγκιπάτα του Νίζνι-Νόβγκοροντ και του Μούρομ, ενώ το 1395-96 περιέλαβε τις περιοχές Καλούγκα, Βόλογκντα, Βελίκι Ούστιουγκ και αυτή των Κόμι. Από την αρχή της βασιλείας του πλήρωνε φόρο στη Χρυσή Ορδή των Μογγόλων και για να προφυλαχτεί από ενδεχόμενη επίθεσή της, συμμάχησε με τον Βιτάουτα μεγάλο δούκα της Λιθουανίας και νυμφεύτηκε το μόνο τέκνο του, τη Σοφία το 1392. Τελικά η βοήθεια ήρθε διαφορετικά, όταν η επιδρομή του Ταμερλάνου το 1395 διέσπασε τη Χρυσή Ορδή κατακερματίζοντάς την. Ο Βασίλειος Α' έτσι μπόρεσε να συγκεντρώνει τα μεγάλα χρηματικά ποσά, που πριν δινόταν ως φόρος, στο θησαυροφυλάκιο για στρατιωτικούς σκοπούς.
Το 1404 ζήτησε την κατασκευή ενός μηχανικού ωρολογίου από τον μοναχό Λάζαρο το Σέρβο. Κατασκευάστηκε στο ανάκτορό του, στον πύργο πίσω από την εκκλησία του Ευαγγελισμού Ήταν το πρώτο στη Ρωσία, ένα από τα δέκα τέτοια στην Ευρώπη και αποτελούσε ένα μηχανικό κατόρθωμα της εποχής του. Στο εσωτερικό οι μεγάλοι γαιοκτήμονες συνέχισαν να αυξάνουν τη δύναμή τους, αλλά ο Βασίλειος Α' μείωνε τη δικαστική τους εξουσία, μεταφέροντάς την στους αντιπροσώπους του των επαρχιών (volosts). Η μεγάλη απήχηση που είχε η βασιλεία του στο εξωτερικό φαίνεται από το ότι υπάνδρευσε την κόρη του Άννα με τον Ιωάννη Η' Παλαιολόγο Αυτοκράτορα των Ρωμαίων.
Το 1408 ο Εντιγκού, ηγέτης ενός από τα τμήματα στα οποία είχε κατατμηθεί η Χρυσή Ορδή, έκαψε τις πόλεις Νίζνι-Νόβγκοροντ, Γκόροντετ, Ροστόβ και απείλησε τη Μόσχα. Τελικά ο Βασίλειος Α' άρχισε να εκπληρώνει πάλι την επίσκεψη υποτέλειας στους Μογγόλους από το 1412. Τον διαδέχθηκε ο γιος του Βασίλειος Β'.
Οικογένεια
Από το γάμο του με την Σοφία των Γκεντιμινιδών, κόρη του Βυτάουτας μεγάλου δούκα της Λιθουανίας, είχε τέκνα:
Πηγές
Κατηγορία:Τσάροι της Αυτοκρατορίας της Ρωσίας Κατηγορία:Ρουρικίδες
Διαταραχή αισθητηριακής επεξεργασίας
Η διαταραχή αισθητηριακής επεξεργασίας (γνωστή και ως δυσλειτουργία αισθητηριακής ολοκλήρωσης) είναι μια κατάσταση που υπάρχει όταν η πολυαισθητηριακή ολοκλήρωση δεν τυγχάνει επαρκούς επεξεργασίας προκειμένου να παρέχει τις κατάλληλες απαντήσεις στις απαιτήσεις του περιβάλλοντος.
Οι αισθήσεις παρέχουν πληροφορίες από διάφορες διαδικασίες—όραση, ακοή, αφή, όσφρηση, γεύση, ιδιοδεκτικότητα, ενδοδεκτικότητα και το αιθουσαίο σύστημα—που οι άνθρωποι χρειάζονται για να λειτουργήσουν. Η διαταραχή αισθητηριακής επεξεργασίας χαρακτηρίζεται από σημαντικά προβλήματα στην οργάνωση της αίσθησης που προέρχεται από το σώμα και το περιβάλλον και εκδηλώνεται με δυσκολίες στην εκτέλεση σε έναν ή περισσότερους από τους βασικούς τομείς της ζωής: την παραγωγικότητα, την ψυχαγωγία και το παιχνίδι ή τις Δραστηριότητες Καθημερινής Ζωής. Διαφορετικοί άνθρωποι βιώνουν ένα ευρύ φάσμα δυσκολιών κατά την επεξεργασία εισροών από μια ποικιλία αισθήσεων, ιδιαιτέρως της αίσθησης της αφής (π.χ. βιώνουν ως κνησμώδη ορισμένα υφάσματα και αδυνατούν να τα φορέσουν, ενώ άλλοι όχι), της αιθουσαίας αίσθησης (π.χ. βιώνουν ναυτία κατά την οδήγηση ενός αυτοκινήτου) και της ιδιοδεκτικής αίσθησης (δυσκολία διαβάθμισης της δύναμης που απαιτείται για να κρατήσουν ένα στυλό για να γράψουν).
Η Αισθητηριακή ολοκλήρωση ορίστηκε από την Εργοθεραπεύτρια Anna Jean Ayres το 1972 ως "η νευρολογική διαδικασία που οργανώνει την αίσθηση από το ίδιο μας το σώμα και από το περιβάλλον και που καθιστά ικανή την χρήση του σώματος με αποτελεσματικό τρόπο εντός του περιβάλλοντος". Η διαταραχή αισθητηριακής επεξεργασίας κερδίζει αναγνώριση, αν και εξακολουθεί να μην αναγνωρίζεται από το Diagnostic and Statistical Manual (DSM). Παρά τους υποστηρικτές της, είναι ακόμα υπό συζήτηση ως προς το εάν η διαταραχή αισθητηριακής επεξεργασίας είναι στην πραγματικότητα μια ανεξάρτητη διαταραχή ή τα παρατηρούμενα συμπτώματα από διάφορες άλλες -πιο ευρέως καθιερωμένες- διαταραχές.
Ταξινόμηση
Οι διαταραχές αισθητηριακής επεξεργασίας κατατάσσονται σε τρεις κατηγορίες: διαταραχή αισθητηριακής ρύθμισης, κινητικές διαταραχές αισθητηριακής βάσης και διαταραχές αισθητηριακής διάκρισης  (όπως ορίζεται από το Σύστημα Διαγνωστικής Ταξινόμησης Ψυχικής Υγείας και Αναπτυξιακών Διαταραχών της Βρεφικής και Νηπιακής Ηλικίας [Diagnostic Classification of Mental Health and Developmental Disorders in Infancy and Early Childhood]).
Διαταραχή αισθητηριακής ρύθμισης
Η αισθητηριακή ρύθμιση αναφέρεται σε μια σύνθετη διαδικασία του κεντρικού νευρικού συστήματος , με την οποία προσαρμόζονται νευρικά μηνύματα που μεταφέρουν πληροφορίες σχετικά με την ένταση, τη συχνότητα, τη διάρκεια, την πολυπλοκότητα και την καινοφάνεια των αισθητηριακών ερεθισμάτων. Οι άνθρωποι με διαταραχή αισθητηριακής ρύθμισης παρουσιάζουν δυσκολίες στην επεξεργασία του βαθμού της έντασης, διάρκειας, συχνότητας κλπ., των πληροφοριών και μπορεί να εμφανίζουν συμπεριφορές με ένα φοβισμένο ή ανήσυχο μοτίβο, αρνητικές ή επίμονες συμπεριφορές, εγωπαθείς συμπεριφορές που είναι δύσκολο να προσεγγισθούν ή ακόμα δημιουργική ή ενεργό αναζήτηση αίσθησης.
Η Διαταραχή αισθητηριακής ρύθμισης αποτελείται από τρεις υποτύπους:
Κινητική διαταραχή αισθητηριακής βάσης
Οι υποτύποι της κινητική διαταραχή αισθητηριακής βάσης είναι:
Διαταραχή αισθητηριακής διάκρισης
Η διαταραχή αισθητηριακής διάκρισης περιλαμβάνει την εσφαλμένη επεξεργασία των αισθητηριακών πληροφοριών. Εσφαλμένη επεξεργασία οπτικής ή ακουστικής εισροής, επί παραδείγματι, μπορεί να ιδωθεί σε απροσεξία, αποδιοργάνωση και φτωχή σχολική επίδοση.
Οι υποτύποι της διαταραχής αισθητηριακής διάκρισης είναι:
1. Οπτική (όραση)
2. Ακουστική (ήχος)
5. Οσφρητική (όσφρηση)
6. Αιθουσαία (ισορροπία)
7. Ιδιοδεκτικότητα
== Σημάδια και συμπτώματα == Τα συμπτώματα μπορεί να ποικίλλουν ανάλογα με τη διαταραχή του τύπου και υποτύπου. Η διαταραχή αισθητηριακής επεξεργασίας μπορεί να επηρεάσει μία ή πολλαπλές αισθήσεις. Ενώ πολλοί άνθρωποι μπορεί να παρουσιάσουν ένα ή δύο συμπτώματα, η διαταραχή αισθητηριακής επεξεργασίας πρέπει να έχει μια σαφή λειτουργική επίπτωση στην ζωή του ατόμου.
=== Σημάδια υπερ-αποκριτικότητας ===
Σημάδια υπο-αποκριτικότητας
=== Αισθητηριακή αναζήτηση ===
Έρευνα
Η τρέχουσα έρευνα στην αισθητηριακή επεξεργασία είναι εστιασμένη στην εύρεση των γενετικών και νευρολογικών αιτιών της Διαταραχής Αισθητηριακής Επεξεργασίας. Το ηλεκτροεγκεφαλογράφημα  (EEG) και οι μετρήσεις των σχετιζόμενα με γεγονότα προκλητών δυναμικών (ERP) χρησιμοποιούνται παραδοσιακά για να διερευνηθούν οι αιτίες πίσω από τις συμπεριφορές που παρατηρήθηκαν στην Διαταραχή Αισθητηριακής Επεξεργασίας. Ορισμένες από τις προτεινόμενες αιτίες από την τρέχουσα έρευνα είναι: μικρογραφία|Καταγραφή ηλεκτροεγκεφαλογραφήματος
Διάγνωση
Η διαταραχή αισθητηριακής επεξεργασίας από το 1994 είναι αποδεκτή στο Σύστημα Διαγνωστικής Ταξινόμησης Ψυχικής Υγείας και Αναπτυξιακών Διαταραχών της Βρεφικής και Νηπιακής Ηλικίας (DC:0-3R) και δεν αναγνωρίζεται ως ψυχική διαταραχή σε ιατρικά εγχειρίδια όπως το ICD-10 ή το DSM-5.
Η διάγνωση προκύπτει κυρίως από τη χρήση τυποποιημένων δοκιμών, τυποποιημένων ερωτηματολογίων, ειδικών κλιμάκων παρατήρησης και παρατήρηση ελεύθερου παιχνιδιού σε ένα χώρο παροχής υπηρεσιών Εργοθεραπείας. Παρατήρηση των λειτουργικών δραστηριοτήτων μπορεί να γίνεται και στο σχολείο και στο σπίτι. Μερικές κλίμακες που δεν χρησιμοποιούνται αποκλειστικά στις αξιολογήσεις διαταραχών αισθητηριακής επεξεργασίας χρησιμοποιούνται για να μετρήσουν την οπτική αντίληψη, τη λειτουργικότητα, τη νευρολογία και κινητικές δεξιότητες.